
****

URBROJ: **2103-74-24-0802/2**

Evidencijski broj nabave: JN-18/2025

Na temelju Pravilnika o provođenju postupaka jednostavne nabave Zavoda za hitnu medicinu Bjelovarsko-bilogorske županije (URBROJ: 2103-74-23-41) od 09. siječnja 2023. godine, izdajemo:

**POZIV ZA DOSTAVU PONUDA U POSTUPKU JEDNOSTAVNE NABAVE**

**ZA PREDMET NABAVE:**

**Održavanje web stranice i IT sustava**

za potrebe Zavoda za hitnu medicinu Bjelovarsko-bilogorske županije

**Evidencijski broj nabave: JN-18/2025**

U Bjelovaru, lipanj 2025.

**Sadržaj**

[**1. OPĆI PODACI O NARUČITELJU** 3](#_Toc200620853)

[**1.1. Naručitelj** 3](#_Toc200620854)

[**1.2. Osoba ili služba zadužena za kontakt** 3](#_Toc200620855)

[**1.3. Evidencijski broj nabave** 3](#_Toc200620856)

[**1.4. Popis gospodarskih subjekata s kojima je naručitelj u sukobu interesa temeljem članka 76. do članka 80. Zakona o javnoj nabavi (Narodne novine 120/2016)** 4](#_Toc200620857)

[**1.5. Vrsta postupka nabave** 4](#_Toc200620858)

[**1.6. Procijenjena vrijednost nabave** 4](#_Toc200620859)

[**2. PODACI O PREDMETU NABAVE** 4](#_Toc200620860)

[**2.1. Predmet nabave** 4](#_Toc200620861)

[**2.2. Količina predmeta nabave** 4](#_Toc200620862)

[**2.3. Tehničke specifikacije** 5](#_Toc200620863)

[**2.4. Troškovnik** 5](#_Toc200620864)

[**2.5. Mjesto izvršenja usluge** 5](#_Toc200620865)

[**2.6. Početak isporuke i rok trajanja ugovora** 5](#_Toc200620866)

[**3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU** 6](#_Toc200620867)

[**3.1. Kriteriji za kvalitativni odabir gospodarskog subjekta** 6](#_Toc200620868)

[**3.1.1. Osnove za isključenje gospodarskog subjekta** 6](#_Toc200620869)

[**3.2. Kriteriji za odabir gospodarskog subjekta (uvjeti sposobnosti)** 7](#_Toc200620870)

[**3.3. Tehnička i stručna sposobnost** 8](#_Toc200620871)

[**4. PODACI O PONUDI** 8](#_Toc200620872)

[**4.1. Sadržaj i način izrade ponude** 8](#_Toc200620873)

[**4.2. Način dostave ponuda i/ili izmjena/dopuna ponuda** 9](#_Toc200620874)

[**4.3. Način određivanja cijene ponude** 9](#_Toc200620875)

[**4.4. Kriterij za odabir ponude** 10](#_Toc200620876)

[**4.5. Jezik ponude** 10](#_Toc200620877)

[**4.6. Rok valjanosti ponude** 10](#_Toc200620878)

[**4.7. Ugovaranje** 10](#_Toc200620879)

[**5. JAMSTVA** 10](#_Toc200620880)

[**5.1. Jamstvo za uredno ispunjenje ugovora za slučaj povrede ugovornih obveza** 10](#_Toc200620881)

[**6. OSTALE ODREDBE** 10](#_Toc200620882)

[**6.1. Datum, vrijeme i mjesto dostave ponuda i otvaranja ponuda** 10](#_Toc200620883)

[**6.2. Rok donošenja odluke o odabiru** 11](#_Toc200620884)

[**6.3. Rok, način i uvjeti plaćanja** 11](#_Toc200620885)

[**6.4.** **Obavijest o rezultatima postupka** 11](#_Toc200620886)

[**6.5. Posebne odredbe** 11](#_Toc200620887)

[**6.6. Trošak ponude i preuzimanje dokumentacije za nadmetanje** 11](#_Toc200620888)

Prilozi:

**Ponudbeni list**

**Izjava o nekažnjavanju**

**Izjava o dostavi jamstva za uredno ispunjenje ugovora**

**Popis glavnih isporuka iste ili slične usluge**

**Popis zaposlenika s potrebnim certifikatima**

**Troškovnik**

Naručitelj **Zavod za hitnu medicinu Bjelovarsko-bilogorske županije**, Josipa Jelačića 13c, 43000 Bjelovar, objavljuje Poziv za dostavu ponuda za predmet nabave: **Održavanje web stranice i IT sustava.** Sukladno članku 12. ZJN 2016 za nabavu roba, radova i usluga procijenjene vrijednosti do 26.540,00 eura bez PDV-a, odnosno 66.360,00 eura bez PDV-a *(tzv. Jednostavna nabava)* Naručitelj nije obvezan provoditi postupke javne nabave propisane Zakonom o javnoj nabavi, već je obvezan provoditi postupak nabave sukladno Pravilniku o provođenju postupka jednostavne nabave.

# **1. OPĆI PODACI O NARUČITELJU**

## **1.1. Naručitelj**

Naziv naručitelja: Zavod za hitnu medicinu Bjelovarsko-bilogorske županije

Sjedište naručitelja: Josipa Jelačića 13c, 43000 Bjelovar

OIB naručitelja: 09014802211

Broj telefona: 043/225-825

Internetska adresa:<https://hitnabbz.hr/>

Adresa elektroničke pošte: [uprava@hitnabbz.hr](mailto:uprava@hitnabbz.hr)

## **1.2. Osoba ili služba zadužena za kontakt**

Sve informacije vezano na predmet nabave Ponuditelji mogu dobiti na adresi Naručitelja:

Opći dio

* Robert Gregorić, mag. oec.

Tel: 043/225-825, e-mail: [racunovodstvo@hitnabbz.hr](mailto:racunovodstvo@hitnabbz.hr)

Tehnički dio

* Dean Srbinoski

Tel: 043/225-824, e-mail: [glavnitehnicar@hitnabbz.hr](mailto:dean.srbinoski@hitnabbz.hr)

Komunikacija i svaka druga razmjena informacija između naručitelja i gospodarskih subjekata može se obavljati isključivo na hrvatskom jeziku, putem elektroničke pošte odnosno na naprijed navedene kontakt podatke.

## **1.3. Evidencijski broj nabave**

JN-18/2025

## **1.4. Popis gospodarskih subjekata s kojima je naručitelj u sukobu interesa temeljem članka 76. do članka 80. Zakona o javnoj nabavi (Narodne novine 120/2016)**

Naručitelj, Zavod za hitnu medicinu Bjelovarsko-bilogorske županije, nalazi se u sukobu interesa sa gospodarskim subjektom Komunalac d.o.o., Garešnica, OIB: 2791725484, i Javnom ustanovom razvojna agencija Čazma, Čazma, OIB: 44545016780 sukladno članku 76. i 77. Zakona o javnoj nabavi („Narodne novine“ broj 120/16, 114/22).

## **1.5. Vrsta postupka nabave**

Jednostavna nabava koja je izuzeta od primjene odredaba Zakona o javnoj nabavi.

## **1.6. Procijenjena vrijednost nabave**

Procijenjena vrijednost nabave je **7.200,00 eura bez PDV-a.**

# **2. PODACI O PREDMETU NABAVE**

## **2.1. Predmet nabave**

Predmet ovog postupka jednostavne nabave je usluga održavanja web stranice i IT sustava za potrebe Zavoda za hitnu medicinu BBŽ, prema troškovniku i tehničkim specifikacijama i ostalim traženim uvjetima naznačenima u ovom pozivu za dostavu ponuda.   
Ponuda za održavanje web stranice i IT sustava mora objedinjavati sljedeće usluge:

• Do 20 sati rada mjesečno - održavanja, ažuriranja, instalacije i popravaka IT opreme - 24 računala i 4 laptopa (Windows 11 Pro), 6 servera (4 Windows 2016 ili noviji i 2 Linux), printeri i komunikacijska oprema upravljana centralnim kontrolerom (L2+ preklopnici, bežične pristupne točke)

• Administriranje antivirusnog rješenja (firewall, mail antivirus, web antivirus, EDR/XDR...)   
• Mogućnost izlaska na intervenciju u roku od 6 sati za hitne intervencije (podrška 24/7)  
• Implementaciju sigurnosnih rješenja za unapređenje sigurnosti IT sustava  
• Prilagodba IT sustava NIS2 direktivi prema mogućnostima naručitelja  
• Najam firewalla sa značajkama IPS/IDS, web filterom, SDWAN licencama za udaljene lokacije te RMM nadzorni softver  
• Mogućnost udaljenog nadzora svih kritičnih servisa (serveri, komunikacijska oprema) te pravovremene reakcije u slučaju poteškoća

• Izvještavanje o potencijalnim incidentima (PiXi platforma)

• Primjena procesa za uzimanje i vraćanje sigurnosnih kopija podataka (backup and restore) pomoću aplikacija Naručitelja  
• Moguće putne troškove za odlazak na vanjske lokacije  
• Uslugu unosa novih informacija i vijesti te održavanje web stranice

Ponuditelj mora dokazati da je minimalno jedan njegov zaposlenik certificiran iz područja kibernetičke sigurnosti od neke od relevantnih ustanova (EC-Council, Cisco, ISC2, CISO) minimalno 3 godine, te da minimalno jedan zaposlenik ima važeći certifikat iz područja web designa.

Temeljem provedenog postupka sklapa se ugovor o nabavi roba za cjelokupni predmet nabave.  
CPV oznaka predmeta nabave: 72267100 – Održavanje programske podrške za informacijsku tehnologiju

## **2.2. Količina predmeta nabave**

Količina predmeta nabave je **okvirna** i specificirana je u Troškovniku koji je sastavni dio ovog poziva na dostavu ponude. Stvarna nabavljena količina robe na temelju sklopljenog ugovora o jednostavnoj nabavi može biti veća ili manja od okvirne količine sukladno stvarnim potrebama i osiguranim financijskim sredstvima, međutim ukupna plaćanja bez PDV-a ne smiju prelaziti ugovorenu vrijednost nabave.

## **2.3. Tehničke specifikacije**

Tehnička specifikacija i minimalne karakteristike predmeta nabave sadržane su u Troškovniku, koji je sastavni dio ovog Poziva za dostavu ponuda.

Kako bi se ponuda smatrala prikladnom ponuđena usluga održavanja mora zadovoljavati sve tražene tehničke specifikacije predmeta nabave.

## **2.4. Troškovnik**

Troškovnik predmeta nabave nalazi se u Prilogu i sastavni je dio ovog Poziva za dostavu ponuda.

Gospodarski subjekt popunjava troškovnik na način kako je traženo obrascem i obvezan je popuniti sve stavke troškovnika na način da ispuni jediničnu cijenu stavke, iznos PDV-a, ukupnu cijenu stavke bez PDV- a, te cijenu ponude bez PDV-a, iznos PDV-a i ukupnu cijenu ponude s PDV om.

Troškovnik je kreiran na način da se formulama automatski izračunava umnožak upisane jedinične cijene i količine kao ukupna cijena bez PDV-a, za svaku stavku troškovnika. Jedinična cijena izražena je na 2 decimale.

Ukupna cijena ponude bez PDV-a automatski se izračunava kao zbroj svih ukupnih cijena za navedene usluge, bez PDV-a. Naručitelj uspoređuje sveukupnu cijenu ponude, prema stavkama troškovnika.

Ponuditelji dostavljaju troškovnike u isprintanoj verziji sa ostalom dokumentacijom.

Ponuditelj ne smije mijenjati tekst Poziva za dostavu ponuda ili opis predmeta nabave niti mijenjati ili dopisivati bilo koju stavku ili sadržaj troškovnika.

Ako ponuditelj ne ispuni troškovnik u skladu sa zahtjevima iz ovog Poziva za dostavu ponuda ili promijeni tekst ili količine navedene u troškovniku, smatrat će se da je takav troškovnik nepotpun i nevažeći, te će ponuda biti odbijena.

## **2.5. Mjesto izvršenja usluge**

Mjesto izvršenja usluge je sjedište Zavoda za hitnu medicinu BBŽ, Josip Jelačića 13 C, Bjelovar te ispostave Zavoda po potrebi.

Naručitelj je dužan u slučaju uočenih nedostataka obavijestiti ponuditelja u roku od dva (2) dana pisanim putem.

## **2.6. Početak isporuke i rok trajanja ugovora**

Početak izvršenja usluge je odmah po potpisu ugovora. Ugovor se sklapa na razdoblje od godine dana. Ugovor se može produžiti najkasnije do okončanja postupka sljedećeg postupka jednostavne nabave za ovaj predmet nabave, ukoliko isporučitelj ne zahtjeva izmjenu ugovora koja se odnosi na cijenu.

Prilikom isporuke usluge, odabrani ponuditelj izdaje radni nalog koji minimalno sadrži redni broj, naziv, količinu i jediničnu cijenu izvršene usluge.

Za svaki dan zakašnjenja sa isporukom predmeta nabave plaćaju se penali. U slučaju da ponuditelj svojom krivnjom ne isporuči naručitelju robu, plaća penale i to 2‰ na vrijednost ugovora za svaki dan zakašnjenja sa isporukom, a najviše 10% od iznosa vrijednosti ugovora. Ukoliko se obračunavaju penali, naručitelj ima pravo iste prebiti s dugovanjem za isplatu ugovorene cijene ili aktivirati jamstva.

*Ukoliko tijekom izvršenja ugovora dođe do povrede odredbi ugovora više od tri (3) puta, slijedom čega se utvrdi da usluga nije zadovoljavajuća, ne odgovara traženoj kvaliteti i roku isporuke, o čemu će se pismenim putem obavijestiti ponuditelja, Naručitelj zadržava pravo na jednostrani raskid ugovora, uz otkazni rok od 60 dana te aktiviranja jamstva za uredno ispunjenje ugovora.*

# **3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU**

## **3.1. Kriteriji za kvalitativni odabir gospodarskog subjekta**

### **3.1.1. Osnove za isključenje gospodarskog subjekta**

**A. Naručitelj će isključiti gospodarskog subjekta iz postupka javne nabave ako utvrdi da:**

**1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:**

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**2.** **je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 11.1 A. 1. pod točaka od a) do f) ove Dokumentacije i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.**

Za potrebe utvrđivanja gore navedenog, gospodarski subjekt u ponudi dostavlja **Izjavu o nekažnjavanju**. Traženu Izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta. *Navedena izjava ne smije biti starija više od šest mjeseci od početka postupka javne nabave***. Ista mora biti ovjerena kod javnog bilježnika.**

Ponuditelj može prilikom dostave izjave koristiti opći obrazac Izjave o nekažnjavanju iz Priloga dokumentacije.

**B. Naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:**

**1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili**

**2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.**

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja navedenog, gospodarski subjekt u ponudi dostavlja **potvrdu porezne uprave** ili drugog nadležnog tijela u državi poslovnog nastana gospodarskog subjekta *ne smije biti starija od dana početka postupka javne nabave*, a kojom dokazuje udovoljavanje ovom uvjetu.

## **3.2. Kriteriji za odabir gospodarskog subjekta (uvjeti sposobnosti)**

**3.2.1. Sposobnost za obavljanje profesionalne djelatnosti**

**3.2.1.1. Upis u sudski, obrtni, strukovni ili drugi odgovarajući registar države sjedišta gospodarskog subjekta**.

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

Za potrebe utvrđivanja gore navedenog, gospodarski subjekt u ponudi dostavlja:

1. **izvadak iz sudskog, obrtnog ili drugog odgovarajućeg registra koji se vodi u državi članici njegova poslovnog nastana\***

*Navedeni dokaz ne smije biti stariji od 30 dana od dana početka postupka javne nabave.*

*\*Traženi dokument (dokaz) ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.*

## **3.3. Tehnička i stručna sposobnost**

3.3.1. Gospodarski subjekt mora dokazati da je u godini u kojoj je započeo postupak jednostavne nabave i tijekom tri godine koje prethode toj godini, izvršio usluge iste ili slične kao predmet nabave minimalno u visini procijenjene vrijednosti nabave

Za potrebe utvrđivanja navedene tehničke i stručne sposobnosti, gospodarski subjekt u ponudi dostavlja:

- Popis glavnih izvršenja usluga izvršenih u godini u kojoj je započeo postupak jednostavne nabave i tijekom tri godine koje prethode toj godini; popis sadržava vrijednost usluge, datum, te naziv druge ugovorne strane (Prilog 4). Svi dostavljeni dokazi mogu biti u neovjerenoj preslici, a naručitelj zadržava pravo provjere istih.

3.3.2. Ponuditelj mora dokazati da je minimalno jedan njegov zaposlenik certificiran iz područja kibernetičke sigurnosti od neke od relevantnih ustanova (EC-Council, Cisco, ISC2, CISO) minimalno 3 godine, te da minimalno jedan zaposlenik ima važeći certifikat iz područja web designa

Za potrebe utvrđivanja navedene stručne sposobnosti, gospodarski subjekt u ponudi dostavlja:

* Popis zaposlenika koji posjeduju navedeno stručno znanje i certifikat iz područja kibernetičke sigurnosti odnosno web designa (Prilog 5)

**Pojašnjenje i upotpunjavanje dokumenata, provjera ponuditelja**

Po potrebi, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku.

**3.4. Pravila dostavljanja dokumenata**

Sve potrebne dokumente gospodarski subjekti mogu dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave. Naručitelj može nakon rangiranja ponuda prema kriteriju za odabir ponuda, a prije donošenja odluke o odabiru od najpovoljnijeg gospodarskog subjekta s kojim namjerava sklopiti ugovor o jednostavnoj nabavi zatražiti dostavu izvornika ili ovjerenih preslika jednog ili više dokumenata koji su bili traženi u toč. 3. ove dokumentacije. Ako je gospodarski subjekt već u ponudi dostavio izvornike ili ovjerene preslike dokumenata, nije ih dužan ponovno dostavljati.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je naručitelj odredio u postupku jednostavne nabave.

Ako najpovoljniji gospodarski subjekt u danom roku ne dostavi sve tražene izvornike ili ovjerene preslike dokumenta i/ili ne dokaže da i dalje ispunjava uvjete koje je naručitelj odredio u postupku jednostavne nabave, naručitelj će isključiti takvog gospodarskog subjekta odnosno odbiti njegovu ponudu. U tom slučaju naručitelj će ponovno izvršiti rangiranje ponuda prema kriteriju za odabir ne uzimajući u obzir ponudu gospodarskog subjekta kojeg je isključio, odnosno ponuditelja čiju je ponudu odbio, te pozvati novog najpovoljnijeg gospodarskog subjekta da dostavi traženo.

# **4. PODACI O PONUDI**

## **4.1. Sadržaj i način izrade ponude**

Ponuda mora sadržavati sljedeće dijelove i priloge:

1. Popunjeni ponudbeni list,
2. Dokumente kojima ponuditelj dokazuje da ne postoje obvezni i ostali razlozi isključenja,
3. Popunjeni troškovnik
4. Ostali traženi dokumenti

Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Ponuda treba biti predana sa svim dokumentima navedenim u Pozivu za dostavu ponuda.

## **4.2. Način dostave ponuda i/ili izmjena/dopuna ponuda**

Ponuda se dostavlja u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave, naznakom "ne otvaraj".

Ponuda u zatvorenoj omotnici se dostavlja:

a) na adresu naručitelja: Zavod za hitnu medicinu Bjelovarsko-bilogorske županije, Josipa Jelačića 13c, 43 000 Bjelovar

b) na omotnici ponude treba biti naznačeno:

**Ponuda za predmet nabave:**

**“** **Održavanje web stranice i IT sustava"**

**JN-18/2025**

**"NE OTVARAJ"**

c) na omotnici treba biti naziv i adresa ponuditelja

Ukoliko omotnica nije zapečaćena i označena u skladu s ovom odrednicom, Naručitelj neće snositi odgovornost u slučaju da se ponuda i/ili izmjena/dopuna zagubi, krivo ili prerano otvori te ne evidentira na otvaranju ponuda. Omotnice se moraju dostaviti na navedeni naslov Zavod za hitnu medicinu Bjelovarsko-bilogorske županije, Josipa Jelačića 13c, 43 000 Bjelovar do **20.06.2025.** godine do 10,00 sati. Nakon proteka roka za dostavu ponuda, ponuda se ne smije mijenjati. Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Omotnice dostavljene ili zaprimljene nakon isteka roka biti će vraćene ponuditelju neotvorene, a djelomične odnosno nepotpune (nekompletne) ponude koje nemaju sve elemente tražene u Pozivu za dostavu ponuda bit će isključene.

## **4.3.** **Način određivanja cijene ponude**

Cijena ponude obuhvaća sve stavke troškovnika za koju se podnosi ponuda.

Ukupna cijena jedne stavke u troškovniku izračunava se kao umnožak količine stavke po jedinici mjere i jedinične cijene stavke bez PDV-a. Zbroj svih ukupnih cijena stavki u troškovniku čini ukupnu cijenu ponude bez PDV-a. Posebno se iskazuje i ukupna cijena ponude sa PDV-om.

Ponuditelj mora iskazati cijenu bez PDV-a i cijenu s PDV-om, izraženu u eurima u apsolutnom iznosu na najviše dvije decimale.

U cijenu ponude bez poreza na dodanu vrijednost moraju biti uračunati svi troškovi i popusti.

Cijena ponude piše se brojkama.

Ako gospodarski subjekt nije u sustavu PDV-a ili je predmet nabave oslobođen PDV-a, u Troškovniku, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa poreza na dodanu vrijednost ostavlja se prazno.

**Cijena ponude je nepromjenjiva**.

Napomena: Troškovnik je izrađen u excel formatu s unesenim formulama te automatski izračunava ukupnu cijenu pojedinih stavki nakon što ponuditelj upiše jediničnu cijenu. Troškovnik je potrebno ispisati i priložiti uz ponudu.

## **4.4. Kriterij za odabir ponude**

Kriterij odabira najpovoljnije ponude je valjana ponuda sposobnog ponuditelja s najnižom cijenom.

U slučaju da pristignu dvije ili više ponuda s istom najnižom cijenom odabrat će se ponuda koja je zaprimljena ranije. Ponuditelj mora podnijeti ponudu za cjelokupni predmet nabave.

## **4.5. Jezik ponude**

Ponuda mora biti izrađena na hrvatskom jeziku i latiničnom pismu.

## **4.6. Rok valjanosti ponude**

Rok valjanosti ponude je 60 (šezdeset) dana od krajnjeg roka za dostavu ponuda.

## **4.7. Ugovaranje**

Naručitelj će sklopiti ugovor s odabranim ponuditeljem na temelju izvornih uvjeta iz ove dokumentacije i ponude odabranog ponuditelja.

# **5. JAMSTVA**

## **5.1. Jamstvo za uredno ispunjenje ugovora za slučaj povrede ugovornih obveza**

Ponuditelj je obvezan uz ponudu priložiti pisanu Izjavu da će u roku od 10 (deset) dana od dana potpisa ugovora Naručitelju dostaviti bjanko zadužnicu ili zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (deset posto) ukupne vrijednosti ugovora. Izjavu je potrebno ovjeriti potpisom osobe ovlaštene za zastupanje ponuditelja i pečatom.

Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR2724020061101177395 u iznosu od 10% vrijednosti ugovora bez poreza na dodanu vrijednost.

Ako jamstvo za uredno ispunjenje ugovora ne bude naplaćeno, naručitelj će ga nakon isteka vratiti odabranom ponuditelju.

Naručitelj će jamstvo naplatiti u slučajevima da odabrani ponuditelj ne ispunjava ugovorne obveze tijekom trajanja ugovora.

# **6. OSTALE ODREDBE**

## **6.1. Datum, vrijeme i mjesto dostave ponuda i otvaranja ponuda**

Ponude se moraju dostaviti u zatvorenoj omotnici sa naznakom Nabava servera za zgradu Uprave u Bjelovaru JN-29/2024 ili na navedeni naslov: Zavod za hitnu medicinu Bjelovarsko-bilogorske županije, Josipa Jelačića 13c, 43 000 Bjelovar, do **20.06.2025. godine** do 10,00 sati.

Otvaranje ponuda nije javno.

## **6.2. Rok donošenja odluke o odabiru**

Odluku o odabiru ili poništenju postupka jednostavne nabave, Naručitelj će donijeti u roku od 15 dana od dana isteka roka za dostavu ponude, te će istu dostaviti ponuditeljima.

## **6.3. Rok, način i uvjeti plaćanja**

Na zaprimanje, obradu i plaćanje računa primjenjuje se Zakon o elektroničkom izdavanju računa u javnoj nabavi (NN broj 94/18).

Naručitelj će izvršiti plaćanje uredno izvršenih usluga u roku od šezdeset (60) dana od dana zaprimanja računa, a temeljem jediničnih cijena iz ponudbenog troškovnika i stvarno izvršenih isporuka robe. **Odabrani ponuditelj ima obvezu slanja eRačuna.**

Naručitelj zaprima e-Račune putem FINA servisa e-RAČUN' email adresa: [stela.hzhmbj@gmail.com](mailto:stela.hzhmbj@gmail.com).

Računi se ispostavljaju za svako mjesto troška posebno, sukladno narudžbenicama.

Račun mora biti ispostavljen na propisani način i u sebi sadržavati oznaku broja ugovora temeljem kojega se nabava realizira. Predujam je isključen, kao i svi drugi oblici osiguranja plaćanja.

## **6.4.** **Obavijest o rezultatima postupka**

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva i zadržava odbiti sve ponude i poništiti ovaj postupak ukoliko niti jedna dostavljena ponuda ne odgovara svrsi odnosno u drugim opravdanim slučajevima ( npr. profesionalni propust) prema odluci naručitelja.

Na osnovu rezultata pregleda i ocjene ponuda od strane stručnog povjerenstva, naručitelj odabire najpovoljniju ponudu u roku do najduže 15 dana od isteka roka za dostavu ponude. Pisanu obavijest o rezultatima nabave (o odabiru najpovoljnije ponude ili odbijanju svih ponuda i poništenju postupka nabave) naručitelj dostavlja svim ponuditeljima putem elektroničke pošte, faksom ili preporučenom pošiljkom s povratnicom.

**Protiv odluke o odabiru ili odluke o poništenju nije moguće izjaviti žalbu**.

## **6.5. Posebne odredbe**

Na ovaj postupak ne primjenjuju se odredbe Zakona o javnoj nabavi.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

## **6.6. Trošak ponude i preuzimanje dokumentacije za nadmetanje**

Trošak pripreme i podnošenja ponude u cijelosti snosi Ponuditelj.

Naručitelj ne odgovara ni na koji način za bilo koje troškove ponuditelja u svezi s izradom ponude, predajom ili bilo kojom radnjom vezanom uz prijem ponude.

Prilog 1

**PONUDBENI LIST**

**NARUČITELJ:** **Zavod za hitnu medicinu Bjelovarsko – bilogorske županije, Josipa Jelačića 13c, Bjelovar, OIB 0904802211**

**PREDMET NABAVE:** **Održavanje web stranice i IT sustava**

**Broj i datum ponude \_\_\_\_\_\_\_\_\_\_\_\_\_\_\_\_\_\_\_\_\_\_**

1. Naziv (tvrtka ili skraćena tvrtka) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Sjedište i adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Broj računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Navod da li je ponuditelj u sustavu PDV-a DA NE

6. Adresa za dostavu pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Adresa e-pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Kontakt osoba ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Ovlaštena osoba za zastupanje (ime, prezime i funkcija), potpisnik ugovora \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proučili smo Dokumentaciju za nadmetanje te sve dokumente i podatke koje nam je Naručitelj stavio na raspolaganje, detaljno smo upoznati s predmetom nabave i s uvjetima za njeno provođenje te nudimo u skladu s navedenom dokumentacijom za nadmetanje cijenu navedenu kako slijedi:

**CIJENA PONUDE**

**Cijena ponude bez PDV-a \_\_\_\_\_\_\_\_\_\_\_\_\_\_\_\_\_\_\_\_\_\_ eura**

**PDV 25% \_\_\_\_\_\_\_\_\_\_\_\_\_\_\_\_\_\_\_\_\_\_ eura**

**Cijena ponude s PDV-om \_\_\_\_\_\_\_\_\_\_\_\_\_\_\_\_\_\_\_\_\_\_ eura**

(Ako ponuditelj nije u sustavu poreza na dodanu vrijednost, mjesto predviđeno za upis iznosa PDV-a ostavlja se prazno, a na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene bez poreza na dodanu vrijednost).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime i prezime ovlaštene osobe ponuditelja)

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlaštene osobe ponuditelja)

Prilog 2

**IZJAVA O NEKAŽNJAVANJU ZA GOSPODARSKI SUBJEKT - POSLOVNI NASTAN U REPUBLICI HRVATSKOJ**

Temeljem članka 251 stavka 1. točka 1. i članka 265. stavka 2. ZJN 2016, kao ovlaštena osoba za zastupanje gospodarskog subjekta dajem sljedeću:

**I Z J A V U O N E K A Ž N J A V A N J U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime) (adresa stanovanja)*

broj identifikacijskog dokumenta \_\_\_\_\_\_\_\_\_\_\_\_\_\_\_\_\_\_ izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kao osoba iz članka 251. stavka 1. točke 1. Zakona o javnoj nabavi **za sebe, za gospodarski subjekt** i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

Izjavljujem da ja osobno niti gore navedeni gospodarski subjekt kao i sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta nismo pravomoćnom presudom osuđeni za:

1. **sudjelovanje u zločinačkoj organizaciji, na temelju:**

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona i
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

1. **korupciju, na temelju:**

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona i
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

1. **prijevaru, na temelju:**

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona i
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **terorizam ili kaznena djela povezana s terorističkim aktivnostima, na temelju:**

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **pranje novca ili financiranje terorizma, na temelju:**

* članka 98. (financiranje terorizma) i članka 265. (pranje novca) Kaznenog zakona i
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **dječji rad ili druge oblike trgovanja ljudima, na temelju:**

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**NAPOMENA:** Gospodarski subjekt i davatelj ove Izjave o nekažnjavanju, ovom Izjavom, dokazuju da podaci koji su sadržani u dokumentu odgovaraju činjeničnom stanju u trenutku dostave naručitelju

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime osobe iz članka 251. stavak 1. točka 1.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe iz članka 251. stavak 1.točka 1.)

**UPUTA:** Ovaj obrazac potpisuje osoba ovlaštena za samostalno i pojedinačno zastupanje gospodarskog subjekta (ili osobe koje su ovlaštene za skupno zastupanje gospodarskog subjekta), a koje su državljani Republike Hrvatske. Ovaj obrazac Izjave o nekažnjavanju **mora imati ovjereni potpis davatelja Izjave kod javnog bilježnika** ili kod nadležne sudske ili upravne vlasti ili strukovnog ili trgovinskog tijela u Republici Hrvatskoj.

Prilog 3

**PONUDITELJ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime tvrtke, sjedište, adresa, MB)

**IZJAVA O DOSTAVI JAMSTVA ZA UREDNO ISPUNJENJE UGOVORA**

U jednostavnom postupku javne nabave koje provodi ***Zavod za hitnu medicinu Bjelovarsko – bilogorske županije, Josipa Jelačića 13c, Bjelovar, OIB 0904802211***

**Održavanje web stranice i IT sustava**

**JN-18/2025**

Izjavljujemo da ćemo, ukoliko budemo odabrani kao najpovoljniji ponuditelj nakon sklapanja ugovora o javnoj nabavi naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (deset posto) ukupne vrijednosti. Izjavu je potrebno ovjeriti potpisom osobe ovlaštene za zastupanje ponuditelja i pečatom.

U \_\_\_\_\_\_\_\_\_\_\_, \_\_\_\_\_\_\_\_\_\_\_\_ 20\_\_\_. godine

**ZA PONUDITELJA:**

(IME I PREZIME, te potpis ovlaštene osobe za zastupanje gospodarskog subjekta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilog 4.

**POPIS GLAVNIH ISPORUKA ISTE ILI SLIČNE USLUGE**

izvršenih u godini u kojoj je započeo postupak javne nabave i tijekom tri godine koje prethode toj godini.

|  |  |
| --- | --- |
| Naziv druge ugovorne strane: |  |
| Iznos (bez PDV-a): |  |
| Datum isporuke robe: |  |

|  |  |
| --- | --- |
| Naziv druge ugovorne strane: |  |
| Iznos (bez PDV-a): |  |
| Datum isporuke robe: |  |

|  |  |
| --- | --- |
| Naziv druge ugovorne strane: |  |
| Iznos (bez PDV-a): |  |
| Datum isporuke robe: |  |

|  |  |
| --- | --- |
| Naziv druge ugovorne strane: |  |
| Iznos (bez PDV-a): |  |
| Datum isporuke robe: |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)

*Napomena:*

Gospodarski subjekt/ponuditelj mora dostaviti dokaz o izvršenju najmanje jednog, a najviše dva ugovora čiji je zbrojeni iznos najmanje u visini procijenjene vrijednosti bez PDV-a.

Prilog 5.

**POPIS ZAPOSLENIKA SA POTREBNIM CERTIFIKATIMA**

|  |  |
| --- | --- |
| Ime i prezime: |  |
| Radno mjesto: |  |
| Certifikat: |  |

|  |  |
| --- | --- |
| Ime i prezime: |  |
| Radno mjesto: |  |
| Certifikat: |  |

|  |  |
| --- | --- |
| Ime i prezime: |  |
| Radno mjesto: |  |
| Certifikat: |  |

|  |  |
| --- | --- |
| Ime i prezime: |  |
| Radno mjesto: |  |
| Certifikat: |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)